شەفەق
نیوز/ سەید مەجید ئیمامی، سکرتێر ئەنجومەن باڵای روشنهۊری گشتی لە ئیران، داوای
ئامادەکردن رەوشەیل گونجیاگ لە شار ئیلام فەیلی کرد، وە ئامانج واژووکردن رێککەفتن
لەفانەیی ئیلام وەگەرد ئەو شارەیل عراقیە ک فرەیان کورد فەیلیە، ئەوەیش چوینکە هاوبەشی
کەلتووری و زوانی هاناوبەینیان.
ئاژانس
ئیرنای فەرمی ئیران لە زوان ئیمامی لە وتاریگ لەناو گردەوبوین ئەنجومەن باڵای روشنهۊری
گشتی لە پارێزگای ئیلام وت: واژووکردن ریککەفتنەیل لەفانەیی ناوبەین شارەیل سنووری
کۆمار ئیسلامی ئیران ک هاوبەشیەیلیگ کەلتوری  وزوانی وەگەرد دەوڵەتەیل هاوسا هاناوبەینیان، لەناو
بڕیارەی ئەنجومەن باڵای ئاسایشی نەتەوەیی وڵاتەگە تیەێد.
دیاری
کرد ک رێککەفتنەیل لفانەیی خاوەن رۆل گرنگیگە لە فراوانکردن پەیوەندیەیل کەلتووری،
و خوەی دەروازەس ئەرا ناسانن وە کەلتوور ئیران و شۆڕش ئیسلامی لە دەیشت.
لە لاییگتر،
ئەو وەرپرسە باس زیارەت چلەی ئیمام حسێن ئمساڵ کرد، ودووپات لە گرنگی وەکارهاوردن ئی
دەرفەتەیلە و خاسەوکردن بەرنامە و رەنجەیل کەلتوری و راگەیانن لەلایەنی وەرپسەیل پارێزگای
ئیلام، و وە درویژی ریەگە وەرەو مەرز مهران وەرد عراق، ئەرا ناسانن کەلتوور گشتی و
کەلەپوور روشنهۊری دێرین ئی پارێزگای سنووری ئیرانیە.
